CELEX: 62010TN0297
Language: el
Date: 2010-07-08 00:00:00
Title: Υπόθεση T-297/10: Προσφυγή της 8ης Ιουλίου 2010 — DBV κατά Επιτροπής

11.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/37
            
         Προσφυγή της 8ης Ιουλίου 2010 — DBV κατά Επιτροπής
   (Υπόθεση T-297/10)
   ()
   2010/C 246/63
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: DBV Deutscher Brennstoffvertrieb Würzburg GmbH (Würzburg, Γερμανία) (εκπρόσωποι: C. Rudolph και A. Günther, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον Κανονισμό (ΕΕ) 404/2010, της Επιτροπής, της 10ης Μαΐου 2010 για την επιβολή προσωρινού δασμού αντιντάμπινγκ στις εισαγωγές ορισμένων τροχών από αλουμίνιο καταγωγής Λαϊκής Δημοκρατίας της Κίνας, και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα βάλλει κατά του Κανονισμού (ΕΕ) 404/2010 (1), με τον οποίο η Επιτροπή επέβαλε προσωρινό δασμό αντιντάμπινγκ στις εισαγωγές ορισμένων τροχών από αλουμίνιο καταγωγής Λαϊκής Δημοκρατίας της Κίνας.
   Προς στήριξη της προσφυγής της προβάλλει η προσφεύγουσα κατά πρώτον παράβαση ουσιώδους τύπου και δικαιωμάτων άμυνας, καθότι αυτή δεν ενημερώθηκε κατά τη διάρκεια της διαδικασίας σχετικά με την έκδοση του επίμαχου ή δεν έτυχε ακροάσεως και για τον λόγο αυτό δεν είχε καμία δυνατότητα να υπερασπιστεί τα συμφέροντά της και να διατυπώσει την άποψη της επί της καταστάσεως.
   Δεύτερον, η προσφεύγουσα προβάλλει εσφαλμένη εκτίμηση πραγματικών περιστατικών και κατάχρηση εξουσίας. Συναφώς, ισχυρίζεται ότι τα πραγματικά περιστατικά εκτέθηκαν και αξιολογήθηκαν εσφαλμένως. Η προσφεύγουσα επισημαίνει ενδεικτικά ότι δεν ελήφθησαν υπόψη η εν τω μεταξύ μεγαλύτερη ισοτιμία του δολαρίου όπως επίσης και η αύξηση των τιμών του αργού πετρελαίου. Περαιτέρω, η προσφεύγουσα ισχυρίζεται, όσον αφορά την προβαλλόμενη από την ίδια κατάχρηση εξουσίας, ότι η Επιτροπή δεν έλαβε υπόψη την αρχή της αναλογικότητας. Η κατάχρηση εξουσίας και παραβίαση του Κανονισμού 1225/2009 (2) έγκειται κατά την προσφεύγουσα, μεταξύ άλλων, στο γεγονός ότι από τις έρευνες δεν προέκυψε καμία πληροφορία που να δικαιολογεί την επιβολή διαφορετικών δασμών.
   
      (1)  Κανονισμός (ΕΕ) 404/2010 της 10ης Μαΐου 2010 για την επιβολή προσωρινού δασμού αντιντάμπινγκ στις εισαγωγές ορισμένων τροχών από αλουμίνιο καταγωγής Λαϊκής Δημοκρατίας της Κίνας
   
      (2)  Κανονισμός 1225/2009, του Συμβουλίου, της 30ής Νοεμβρίου 2009 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ, L 343, σ. 51)